Susog sa adal, naaangay sa Carrascal an magkaag nin wind farm, ini mga elise na itinitindog sa pagkua nin pwersa sa duros na iyo an nagpapaitok kan mga turbine sa paggibo nin elektrisidad. Ini nin huli ta an lugar haros patag asin kulang an kakahoyan na mataong ribok sa pagosopos kan duros. Ini nakaatubang sa Philippine Sea batay sa sur-subangan asin norte-solnopan na direksyon. Sa indikasyon kan pagkatiriko kan mga kahoy, nahihiling na parati an pagosopos kan duros direksyon na norte-solnopan. Sa pagsukol kan rikas kan duros na naagi, na nagaabot 8-11 m/s, natatama sa estandarte kan industriya asin igwang marayrahay na potensyal sa pagmukna nin pwersa sa duros.